
Në zbatim të vendimit të Këshillit të Ministrave nr.257, datë 11.4.2007 “Për kriteret dhe procedurën e kompensimit fizik me troje shtetërore, të subjekteve të shpronësuara në disa raste të veçanta” janë paraqitur dy kërkesa në ZRKKP të qarkut Tiranë.
Kërkesat janë nga Z.Bardhyl Pelingu dhe trashëgimtarët e z.Refik Toptani.
Trojet e kërkuara në zbatim të vendimit të Këshillit të Ministrave nr.257, datë 11.4.2007 dhe për publikim janë:
1.Tri parcela me sipërfaqe respektive:
- S1 = 26 m2
- S2 = 86 m2
- S3 = 980 m2
Të ndodhura në rrugën “Sami Frashëri”, në sipërfaqen  që ka shërbyer si shesh i modelimit të hidrocentraleve në Laboratorin e Hidraulikës. Këto parcela ndodhen ndërmjet pronave të familjeve Pelingu, Toska dhe Alla. Kjo pronë ka numër pasurie 7/92 dhe sipas ZVRPP Tiranë figuron “shtet”.
2. Një parcelë me sipërfaqe S=392.4 m2, e ndodhur në kryqëzimin  e rrugës “Elbasanit” dhe “Myslym Shyri”
Bashkëlidhur, dy gentplanet përkatëse.
Për zbatimin e shkronjës “a” të pikës 5 të vendimit, i përcjellim në Ministrinë e Drejtësisë këto kërkesa për botim në Fletoren Zyrtare.

Drejtore e Përgjithshme 
Justina Boriçi

